google/wiki40b huggingface dataset:
Manuálna prevodovka

Manuálna prevodovka (iné názvy: ručná prevodovka, mechanická prevodovka) je typ prevodovky, ktorá sa používa v motorových vozidlách. Používa mechanicky ovládanú spojku, ktorá spája a rozpája pomocou nožného pedálu (v automobiloch) alebo ručnej páky (pri motocykloch) krútiaci moment, a reguluje tak krútiaci moment z motora do prevodovky; rýchlostná páka ovládaná nohou (pri motocykloch) alebo rukou (v automobiloch).
Konvenčná 5-rýchlostná manuálna prevodovka je často štandardným vybavením automobilov; ďalšími možnosťami sú napríklad automatická prevodovka (často manumatic), poloautomatická prevodovka alebo prevodovka CVT.

Prehľad

Manuálna prevodovka obsahuje šoférom ovládanú spojku a pohyblivú rýchlostnú páku. Väčšina manuálnych prevodoviek automobilov umožňuje vodičovi zaradiť rôzny prevodový stupeň na jazdu vpred v rôznom čase, ale tie, ktoré sú v motocykloch a niektorých typoch pretekárskych automobilov, dovoľujú vodičovi radiť iba nasledujúci vyšší alebo nižší prevodový stupeň. Tento typ prevodovky je niekedy nazývaný ako sekvenčná manuálna prevodovka. Manuálna prevodovka pracuje tak, že medzi pripojeným zotrvačníkom a spojkovým obložením je spojková lamela, ktorá sa počas chodu otáča spoločne so zotrvačníkom a vytvára pevné spojenie pohonnej jednotky s kolesami. Keď je stlačený spojkový pedál, dôjde k uvoľneniu tlaku spojkového obloženia na spojkovú lamelu, a tak prerušeniu spojenia a taktiež prenosu krútiaceho momentu z motora. Zmenou zaradeného prevodového stupňa sa zároveň zmení rýchlosť otáčania hriadeľa prevodovky a zopnutím spojky dôjde k opätovnému spojeniu s motorom. Spojka s trecími lamelami vyrovná otáčky motora a hriadeľa prevodovky, čím sa docieli efektívny prenos výkonu pohonnej jednotky na kolesá vozidla.
Maxstadt

Poloha

Obec má rozlohu 7,91 km². Najvyšší bod je položený 308 m n. m. a najnižší bod 259 m n. m.

Obyvateľstvo

Počet obyvateľov obce je 324 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hulk (komiks)

Hulk je fiktívna komiksová postava od Marvel Comics.

Charakteristika

Hulk, vlastným menom Bruce Banner je špičkový vedec a vynálezca. Pracoval na vojenskom projekte s gamma lúčmi. Žil nudný život osamote a tento život mu aj vyhovoval. Jedného dňa sa pri pokuse s gamma žiarením dostal do zóny žiarenia civilista a Bruce ho na poslednú chvíľu odstrčil. On však dostal plnú dávku žiarenia. Na prekvapenie všetkých sa mu nič nestalo a po pár dňoch v nemocnici ho pustili späť do práce. Jedného dňa sa však Bruce rozčúlil a to spustilo gamma reakciu v jeho tele. Začal sa meniť na obrovské zelené monštrum, ktoré bolo nezastaviteľné. Pomenovali ho Hulk. Bruce sa mení na Hulka kedykoľvek sa rozčúli. Nedokáže ho však kontrolovať. Hulk a Bruce sú dve rozdielne osoby, ktoré o sebe najprv nevedia, ale potom sa začnú nenávidieť. Jedného času dokázal Bruce Hulka kontrolovať a vtedy bol aj členom skupiny The Avengers. Hulk má obrovskú silu. Čím viac je rozčúlený, tým je silnejší, takže jeho sila je prakticky neobmedzená a má silný uzdravovací faktor. Dokáže neuveriteľne vysoko a ďaleko skákať. Hulk však nie je veľmi inteligentný. Dokáže však rozpoznať zlo a dobro a tak proti zlu bojuje, aj keď je vtedy vlastne živá demolačná čata. Hulk je slávna komiksová postava.
Dommartin-la-Montagne

Poloha

Obec má rozlohu 6,77 km². Najvyšší bod je položený 387 m n. m. a najnižší bod 286 m n. m.

Obyvateľstvo

Počet obyvateľov obce je 67 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Laval-de-Cère

Poloha

Obec má rozlohu 7,98 km². Najvyšší bod je položený 522 m n. m. a najnižší bod 139 m n. m.

Obyvateľstvo

Počet obyvateľov obce je 344 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ľudovít Medveď

Životopis

V roku 1930 – 1934 sa učil za zámočníka, 1939 ukončil meštiansku školu v Brezne. Príležitostný robotník, neskôr tajomník Oblastného výboru KSS, 1949 – 1953 predseda KNV v Prešove, neskôr pracovník vo významných funkciách hospodárskych podnikov.
Účastník revolučného hnutia, 1939 väznený v Ilave, ilegálneho protifašistického hnutia, 1944 člen RNV v Čiernom Balogu. Počas SNP pomáhal zásobovať partizánov, organizovať Ľudové milície. Po ústupe SNP do hôr partizánska spojka, Ľudové milície sa pod jeho velením podieľali na oslobodzovaní Horehronia.
Člen KSČ a funkcionár ÚV KSS. Nositeľ viacerých vyznamenaní.
Majstrovstvá sveta v cestnej cyklistike 2013

Reprezentácia Slovenska

Na majstrovstvách sveta reprezentovalo Slovensko celkovo štrnásť cyklistov. Najväčšie zastúpenie malo Slovensko v pretekoch mužov s hromadným štartom, kde štartovali šiesti slovenskí pretekári: Peter Sagan, Peter Velits, Martin Velits, Juraj Sagan, Matej Jurčo a Patrik Tybor. Náročné preteky z nich dokončil iba Peter Sagan, ktorý sa umiestnil na šiestom mieste. Matej Jurčo nastúpil aj v individuálnej časovke mužov, kde obsadil 47. miesto. Pôvodne bol nominovaný na túto súťaž aj majster Slovenska v individuálnej časovke Peter Velits, ale po zisku zlatej medaily v tímovej časovke sa rozhodol za slovenskú reprezentáciu už nenastúpiť a kvôli zdravotným problémom a profilu časovky sústrediť svoje sily na preteky s hromadným štartom. V kategórii mužov do 23 rokov reprezentovala Slovensko štvorica jazdcov Michael Kolář, Erik Baška, Ľuboš Malovec a Juraj Lajcha. Preteky s hromadným štartom z nich dokončil iba Erik Baška, ktorý skončil na 80. mieste. V individuálnej časovke v tejto kategórii nemalo Slovensko zastúpenie. V kategórii juniorov reprezentovali Slovensko Tomáš Harag, Juraj Bellan a Martin Dubeň. V časovke juniorov obsadil Milan Holomek 66. pozíciu a Juraj Bellan skončil na 76 mieste. V pretekoch s hromadným štartom prišiel z tria slovenských juniorov do cieľa iba Juraj Bellan na 60. mieste. Slovenskú výpravu na majstrovstvách sveta uzatvára juniorka Tereza Medveďová, ktorá skončila v pretekoch s hromadným štartom na šiestom mieste. V tímových časovkách na rozdiel od ostatných disciplín nesúťažia reprezentácie krajín, ale profesionálne tímy. Zo slovenských pretekárov štartovali v tejto disciplíne Peter Velits a Peter Sagan. Peter Velits obhájil minuloročný titul majstra sveta v tejto disciplíne s tímom Omega Pharma – Quick-Step a získal zlatú medailu. Peter Sagan skončil s tímom Cannondale na siedmom mieste.
Smilkov

Dejiny

Prvá písomná zmienka o obci pochádza z roku 1383.
Dráhový integrál

Dráhový integrál je spôsob formulácie kvantovej teórie, ktorý vyjadruje vývoj systému ako výsledok superpozície všetkých možných dráh. Preto sa mu niekedy hovorí i suma histórií.
Gravigny

Poloha

Obec má rozlohu 9,98 km². Najvyšší bod je položený 138 m n. m. a najnižší bod 51 m n. m.

Obyvateľstvo

Počet obyvateľov obce je 4 081 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Achelousaurus

Opis

Achelousaurus stavbou tela pripomínal iné vyspelé rohaté dinosaury. Mal silný zobák, vytŕčajúce lícne kosti, kostený golier odľahčený dvoma otvormi, masívny trup a skrátený chvost. Z kosteného goliera mu vyrastali dva dlhé rohy. Na rozdiel od väčšiny zástupcov Centrosaurinae, nemal dlhý kostený nosový roh. Podobne ako rod Pachyrhinosaurus, namiesto nosového rohu mal len kostenú hrču, v porovnaní s pachyrinosaurom trocha menšiu. Kostené hrče mal aj na mieste, kde mali iné centrosauriny malé nadočnicové rohy.
Zvyčajne sa predpokladá, že kostené hrče používali achelosaury pri vzájomných súbojoch, keď sa pretláčali hlavami. Je však možné, že podobne ako pri dnešných nosorožcoch, tvorili len kostený základ dlhého rohu tvoreného rohovinou.
Achelosaurus predstavuje akýsi medzistupienok medzi primitívnejšími formami, ktorých nosový roh bol len modifikovaný (napr. Einiosaurus, žijúci o niečo skôr než Achelousaurus), a vyspelejšími formami (Pachyrhinosaurus). Či bol Achelousaurus naozaj priamym potomkom einiosaura a priamym predkom pachyrinosaura sa nedá vedieť s úplnou istotou. Isté je, že spomenuté tri rody boli veľmi blízko príbuzné.
Pie-d’Orezza

Poloha

Obec má rozlohu 5,79 km². Najvyšší bod je položený 1 582 m n. m. a najnižší bod 541 m n. m.

Obyvateľstvo

Počet obyvateľov obce je 36 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bager

Bager, rýpadlo alebo exkavátor je stroj, ktorý slúži na ťažbu a premiestňovanie hornín. Medzi jeho základné časti patrí podkop s pracovným zariadením (lyžicou), kabína s pracoviskom obsluhy a podvozok.
Viacom (od 2006)

Viacom je americká mediálna spoločnosť. Právne vznikla tak, že pôvodná spoločnosť Viacom bola k 1.1.2006 premenovaná na CBS Corporation, a zároveň bola časť jej aktivít (MTV, VH1, CMT, Nickelodeon, Comedy Central, BET a pod.) vyčlenená do novej spoločnosti, ktorá dostala názov Viacom (teda rovnaký ako pôvodná spoločnosť).
Dvojčinný piestový stroj

História

Väčšina pokročilých parných strojov bola dvojčinná. Prvý patent na plynový motor v roku 1786 francúzskeho vynálezcu Philippe Lebona predstavoval dvojčinný motor. Étienne Lenoir skonštruoval v roku 1860 dvojtaktný dvojčinný posúvačový motor na svietiplyn.

Špecifiká konštrukcie

Dvojčinné piestové stroje majú zvyčajne kotúčový piest a sú vybavené piestnou tyčou, aby bolo možné vyriešiť prenos sily na/z piesta a zároveň utesnenie pracovného priestoru.
Vendays-Montalivet

Poloha

Obec má rozlohu 101,46 km². Najvyšší bod je položený 57 m n. m. a najnižší bod 0 m n. m.

Obyvateľstvo

Počet obyvateľov obce je 2 480 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Dlhodobý majetok

Dlhodobý majetok alebo staršie aj dlhodobé aktíva je majetok, ktorého doba použiteľnosti, dohodnutá doba splatnosti alebo vyrovnania iným spôsobom pri vzniku účtovného prípadu je dlhšia ako jeden rok.
Indické národné vodnopólové družstvo mužov

Vrcholné podujatia

Družstvo sa predstavilo iba na dvoch olympijských hrách, v roku 1948 a 1956. Lepšie umiestnenie dosiahlo na tých prvých, keď vyhralo zápas nad Čile a skončilo na 12. mieste. Na druhom olympijskom turnaji o 4 roky neskôr skončilo na poslednom 21. mieste.
Najväčšie úspechy družstvo zaznamenalo na vrcholných ázijských podujatiach. Na Ázijských hrách dokázalo vybojovať v roku 1951 zlatú medailu, aj keď sa turnaja zúčastnili iba 2 krajiny. Pridalo k nej ešte 1 striebornú a 1 bronzovú medailu v roku 1970, resp. 1982. Posledných 20 rokov sa však tohto turnaja nezúčastnilo. Kontinentálnych majstrovstiev sa zúčastnilo iba sporadicky a žiadne medailové umiestnenie na nich nedosiahlo.
Ugine (obec)

Poloha

Obec má rozlohu 57,36 km². Najvyšší bod je položený 2 407 m n. m. a najnižší bod 391 m n. m.

Obyvateľstvo

Počet obyvateľov obce je 7 075 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Anton Myrer

Život

Anton Myrer vyrástol v Bostone, kde absolvoval strednú školu. V roku 1941 začal študovať na Harvard University, no po útoku na Pearl Harbor a vyhlásení vojny Japonsku odišiel do armády. Tri roky bojoval v Tichomorí. Ako „mariňák“ sa zúčastnil bitky o ostrov Guam a bitky o Mariánske ostrovy. V roku 1945 sa vrátil do školy, ktorú ukončil v roku 1947 s vynikajúcim prospechom, zároveň sa v tom istom roku oženil. V nasledujúcom období do roku 1957 pracoval na rôznorodých príležitostných a zle platených miestach, aby mal čas na písanie.
Jeho prvotinou je kriminálny román Večne pod slnkom (Evil under the sun) z roku 1951. Mal bezvýznamnú odozvu finančnú aj u kritiky. Druhým románom Veľká vojna sa zaradil v roku 1957 medzi úspešných autorov u kritiky aj filmu. Román bol sfilmovaný v roku 1958 (In love and war).
U čitateľov v USA bol jeho najúspešnejším literárnym počinom román Once an Eagle. Je to opäť vojnový román, ktorý sa stal povinným školským čítaním pre kadetov vo West Pointe.
Kyselina azidovodíková

Toxicita

Kyselina azidovodíková je veľmi jedovatá, pôsobí ako protoplazmatický jed, silno dráždi sliznice a má neznesiteľný zápach, vďaka čomu je pravdepodobnosť náhodnej otravy veľmi malá. Pri inhalácii malého množstva sa v nose vyvinie pocit tlaku. Smrteľná dávka je menej ako 5 mg na 1 kg telesnej hmotnosti. Medzi príznaky otravy patrí bolesť hlavy, nevoľnosť, závraty a pokles krvného tlaku pri zvýšenom pulze.
Samuel Cambel (spisovateľ)

Životopis

Vyučil sa za stolára. Po úraze v rokoch 1901 – 1905 žil v Budapešti u strýka Samuela Cambela. Potom krátko pracoval ako úradník vo Zvolene.  V rokoch 1907 – 1908 navštevoval obchodné kurzy v Prahe, kde sa zúčastňoval na činnosti spolku Detvan. V rokoch 1908 – 1909 pracoval v Budapeštianskom nakladateľskom spolku. Ďalšie dva roky bol zamestnaný v Kníhtlačiarskom účastinárskom spolku v Martine. V rokoch 1910 – 1911 pôsobil vo filiálke Tatra banky v Padina. Roku 1912 pracoval u nakladateľa a tlačiara Jána Páričku v Ružomberku. Roku 1913 sa vrátil do Slovenskej Ľupče, kde pracoval ako účtovník vo filiálke Národnej banky, ktorej bol neskôr riaditeľom. V tomto zamestnaní zotrval takmer do konca svojho života.

Tvorba

Začínal prekladmi z maďarčiny, ktoré uverejňoval v Slovenských novinách. Autor básní, v ktorých prevláda ľúbostná tematika. Bol významnejší ako prozaik. Prvé poviedky boli poplatné sentimentálnej próze (Trest, 1902), avšak v ďalších už nadviazal na na kukučínovský realizmus (V snahe, 1906, Pavlus, 1907). Ďalšie prózy majú blízko k tvorbe druhej vlny slovenského literárneho realizmu (Slečna Nina, 1908, Vytriezvenie, 1909, Z tmavej zápače, 1911). Jeho lyrické a výrazne "snové práce" inklinujú k tvorbe slovenskej moderny (Zlomená duša, 1910, Stará matka, 1913). Bol zberateľom folklórnych prejavov slovenského ľudu, ktoré uverejňoval v Slovenských pohľadoch. Knižne vydal preklad románu Dobrí Polovci (1911) maďarského spisovateľa Kálmána Mikszátha. Po roku 1918 sa literárne odmlčal.
Henrik Hall

Život

Henrik Hall sa narodil v Esbjergu , kde žil prvých desať rokov svojho života, až kým sa rodina nevrátila do mesta Herlev. V dospievajúcich rokoch hral Hall na bicie, basgitaru a klávesy, rovnako ako aj na ústnu harmoniku, ktorá sa neskôr stala jeho hudobnou značkou.
Henrik Hall hrával harmoniku v dvoch skladbách z debutového albumu popovej skupiny Love Shop 1990 z toho istého roku. Po koncerte na festivale v Roskilde v roku 1991 sa Hall stal členom skupiny, ktorú v roku 1986 vytvoril skladateľ Hilmer Hassig a spevák Jens Unmack.
Po vydaní siedmich štúdiových albumov v rokoch 1990 až 2003 sa členovia skupiny Love Shop rozhodli v lete roku 2004 spraviť prestávku. Následne opustil skupinu Hilmer Hassig.
Počas prestávky skupiny Love Shop sa z Henrika Halla stal sólista. Jeho prvá sólová tvorba, album Solo, vyšla v marci 2006 a v tom istom roku získala ocenenie P3 Respect na P3 Guld. Nasledoval ho album Chok suk og koma vo februári 2008.
V roku 2010 zahral Hall na harmoniku v skladbe „Heaven nor Hell“ z albumu Beyond Hell / Above Heaven. Recenzenti z Politiken a Diskant.dk chválili účasť Hallovho čísla.
V novembri 2010 skupina Love Shop vydala svoj comebackový album Frelsens hær. V ňom Hall prispel po prvý krát písaním skladby. Ihneď potom musel ohlásiť niekoľko koncertov skupiny Love Shop po tom, ako bol ešte oslabený jeho rakovinovým ochorením.  Hall však vstúpil do koncertu počas koncertu v centre Vega v Kodani a zúčastnil sa jedinej skladby. O rozhodnutí ísť na pódium krátko po krvnej zrazenine Hall povedal: „Len to som chcel. Potom som sa nestaral, či som spadol.(...) Len som si pomyslel: "Ja to zvládnem".“
Henrik Hall zomrel 27. januára 2011 vo veku 62 rokov po niekoľkých rokoch boja s rakovinou a je pochovaný na starom cintoríne v autonómnej oblasti Frederiksberg v Kodani.
Diskotekár

Diskotekár (dídžej, slangovo diskdžokej, skratka DJ [dí-džej]; angl. disc jockey/deejay) je osoba, ktorá hrá vopred pripravenú hudbu pre publikum. Pôvodne slovo "disc" odkazovalo na fonografové nahrávky, a nie na neskoršie nahrávky na kompaktných diskoch. Dnes tento termín zahŕňa všetky druhy prehrávania hudby bez rozdielov na použitom médiu.
Existuje niekoľko typov dídžejov. Rozhlasoví dídžeji alebo rozhlasoví moderátori uvádzajú a prehrávajú hudbu, ktorá je vysielaná prostredníctvom AM, FM, krátkovlnných, digitálnych alebo internetových rozhlasových staníc. Kluboví dídžeji vyberajú a hrajú hudbu v bar (podnik)baroch, nočných kluboch, diskotékach alebo na párty, rave podujatiach či štadiónoch. Hip-hopoví dídžeji vyberajú a prehrávajú či spájajú hudbu z rôznych singlov hudbu použitím mixážneho pultu s vokálnou podporou jedného alebo aj viacerých MC/raperov, tiež vykonávajú scratching na vytvorenie perkusívnych zvukov, a sú často hudobnými producentmi, ktorí používajú sampling na vytvorenie sprievodného zvuku hudobných nástrojov pre nové skladby. V reggae je dídžej vokalista, ktorý rapuje, "toastuje" alebo rozpráva počas rytmickej skladby nahranej predtým. Podľa vypracovaných štúdií z roku 2012 je na svete 1¼ milióna profesionálnych dídžejov.
Per Mertesacker

Hannover 96

S futbalom začínal v klube Hannover 96, kde v juniorskom veku hrával aj pod taktovkou svojho otca Stefana. Svoju seniorskú premiéru si odkrútil v novembri 2003 v zápase proti 1. FC Köln. Hoci zaznamenal nešťastný začiatok za domovský klub, keď si zlomil nos, čoskoro sa etabloval ako jeden z najsľubnejších obrancov v Bundeslige. Prvých 31 stretnutí odohral bez jedinej žltej karty, za čo dostal ocenenie 'Mr. Clean'. Za celé svoje pôsobenie v Hannoveri dostal len 2 žlté karty. Svoj posledný zápas za Hannover odohral 13. mája 2006, kde Hannover remizoval s Bayernom Leverkusen 2 – 2.

Werder Brémy

V auguste 2006 prestúpil po skvelých výkonoch na Majstrovstvách sveta do Werderu Brémy. Prvý mesiac a pol pauzoval kvôli zraneniu zo svetového šampionátu. V novembri zaznamenal svoj premiérový gól na 1 – 0 v Lige majstrov v súboji s Chelsea Londýn. Zaujímavosťou je že pri zápase proti svojmu bývalému klubu odmietol oslavovať gól do jeho siete. V sezóne 2007 – 08  odohral všetky bundesligové aj európske stretnutia a tiež zaznamenal svoju prvú červenú kartu v kariére, pri prehre Brém proti VfB Stuttgart v pomere 6 – 3. Na konci prebiehajúcej sezóny podpísal 2-ročnú zmluvu s klubom.
Po návrate z Eura 2008 opäť chýbal pre chorobu a zranenie kolena. V septembri už opäť hrával a v semifinále nemeckého pohára strelil dôležitý otvárací gól na 1 – 0 proti Hamburgu. Pravidelne hrával až do zranenia v druhom stretnutí semifinále Pohára UEFA proti rivalovi z Hamburgu. Ako sa neskôr ukázalo mal natrhnuté väzy v pravom členku, čo vyžadovalo operáciu a tak už Per neodohral do konca sezóny ani jeden zápas. Za celú sezónu (vo všetkých súťažiach) strelil 4 góly.
Sezónu 2009/2010 začal dobre, keď bol pri víťazstve svojho tímu nad FC Union Berlin v nemeckom pohári. V októbri strelil svoj prvý gól sezóny do siete Hoffenheimu, keď upravoval na 2 – 0. Dokopy odohral v sezóne 33 stretnutí a strelil 5 gólov. V svojej poslednej sezóne za Werder odohral 30 súťažných stretnutí a strelil 2 góly.

Arsenal Londýn

31. augusta 2011 Mertesacker prestúpil do anglického Arsenalu za čiastku 8 miliónov libier. Momentálne nastupuje s číslom 4, s ktoré predtým nosil kapitán Cesc Fàbregas. Mertesacker zaznamenal svoj debut za Arsenal v zápase so Swansea City, ktorý Arsenal vyhral 1 – 0. V Lige majstrov zaznamenal svoj debut v zápase s Borrusiou Dortmund, kde odohral celý zápas. Postupne sa etabloval v tíme, keď mu v tom dopomohlo aj zranenie Thomasa Vermaelena. V tom čase ale čelil kritike zo strane verejnosti, kvôli svojej forme, na čo však dal odpoveď skvelou formou v decembri, keď sa prezentoval dobrými výkonmi hlavne proti Wiganu Athletic a Evertonu. V tom období inkasoval Arsenal len 3 góly v šiestich zápasoch. 11. februára 2012 si v zápase so Sunderlandom zranil členok, čo si vyžadovalo operáciu a tak sa preňho sezóna skončila.

Reprezentácia

Svoju premiéru v reprezentácii zaznamenal 9. októbra 2004 proti Iránu. Za reprezentáciu odohral doteraz 81 stretnutí a strelil 1 gól.
Jur Hronec

Štúdium

Narodil sa 17. mája 1881 v Gočove, okres Rožňava v rodine Ondreja Hronca a jeho manželky Zuzany Pribékovej. Ušľachtilé ľudské vlastnosti a svedomitá zodpovednosť v práci charakterizujú osobnosť vedca akademika Jura Hronca. Vyrastal v skromných pomeroch. Po maturite na gymnáziu v Rožňave študoval matematiku a fyziku na univerzite v Kluži, kde sa ho ujal profesor Ľudovít Schlesinger.

Ocenenia

Jeho vedecká, pedagogická a organizačná činnosť bola ocenená viacerými štátnymi a vedeckými vyznamenaniami. Jednota československých matematikov a fyzikov mu roku 1959 ako prvému svojmu členovi udelila vyznamenanie Čestný člen. V roku 1962 mu bola udelená in memoriam zlatá medaila J. A. Komenského. Roku 1971 bola verejnosti sprístupnená izba v jeho rodnom Gočove. V roku 1981 bola odhalená plaketa na budove Matematického pavilónu Fakulty matematiky, fyziky a informatiky Univerzity Komenského v Bratislave s nápisom JUR HRONEC, SLOVENSKÝ MATEMATIK, PEDAGÓG A VEREJNÝ ČINITEĽ, (1881–1959). V Bratislave je po ňom pomenované gymnázium na Novohradskej ulici (v súčasnosti existuje už pod názvom „Spojená škola Gymnázium Jura Hronca a ZŠ Košická“), ako aj internát STU na Bernolákovej ulici. V Rožňave je po ňom pomenovaná Základná škola  na Zakarpatskej ulici.
Bermicourt

Poloha

Obec má rozlohu 5,53 km². Najvyšší bod je položený 142 m n. m. a najnižší bod 95 m n. m.

Obyvateľstvo

Počet obyvateľov obce je 156 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chey

Poloha

Obec má rozlohu 21,59 km². Najvyšší bod je položený 171 m n. m. a najnižší bod 107 m n. m.

Obyvateľstvo

Počet obyvateľov obce je 621 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nokia X6

Vzhľad

X6 je pozoruhodnejší pre jeho tenšie telo od Nokie 5800 (13,8 mm) a 35 hodinám nepretržitého prehrávania hudby. Pri spoločenských sieťach, podporuje jednoduchý prístupu k Facebooku, MySpace, Ovi, Yahoo! Messenger, YouTube, Vkontakte, Windows Live a mnoho iných.
Survival, Evasion, Resistance and Escape

Survival, Evasion, Resistance and Escape alebo Survive, Evade, Resist, Extract skrátene SERE je anglo-americký vojenský tréningový program, ktorý zahŕňa všetky praktické a teoretické opatrenia potrebné na prípravu príslušníkov ozbrojených síl na izoláciu, zajatie a záchranu zo zajatia či úkrytu na nepriateľskom alebo neobývanom území.

Dejiny

Program Survival, Evasion, Resistance and Escape vznikol v United States Air Force koncom druhej svetovej vojny ako program pre výcvik pilotov, ktorí sa po zostrelení ocitli na nepriateľskom území. Počas vojny vo Vietname sa uplatnil aj medzi United States Marine Corps a United States Navy a koncom 80. rokov aj v United States Army. Tento výcvik podstupujú najmä piloti, členovia posádok lietadiel, odstreľovači, prieskumníci a príslušníci síl špeciálnych operácií – teda vojaci, ktorým hrozí vysoké riziko zajatia.
Program Survive, Evade, Resist, Extract známy pod rovnakou skratkou bol obdobne založený na skúsenostiach posádok britských lietadiel a lodí počas druhej svetovej vojny, ktoré sa ocitli na nepriateľskom alebo opustenom území. Príslušníci ozbrojených síl Spojeného kráľovstva, ktorí trénujú na škole SERE, sú pripravovaní na použitie vyšetrovacích metód, ktoré sú podľa medzinárodného práva zakázané. Táto odborná príprava sa vykonáva za prísne kontrolovaných podmienok a je poskytovaná vo forme, ktorá účastníkom umožňuje pochopiť metódy aké na nich môžu byť aplikované ak padnú do zajatia nepriateľa, ktorý nedodržiava Ženevský dohovor o zachádzaní so zajatcami alebo medzinárodné zákony.
Vellefaux

Poloha

Obec má rozlohu 10,02 km². Najvyšší bod je položený 426 m n. m. a najnižší bod 305 m n. m.

Obyvateľstvo

Počet obyvateľov obce je 470 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Rigarda

Poloha

Obec má rozlohu 3,6 km². Najvyšší bod je položený 650 m n. m. a najnižší bod 250 m n. m.

Obyvateľstvo

Počet obyvateľov obce je 363 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Meuilley

Poloha

Obec má rozlohu 6,1 km². Najvyšší bod je položený 475 m n. m. a najnižší bod 268 m n. m.

Obyvateľstvo

Počet obyvateľov obce je 461 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Illiers-la-Ville

Poloha

Obec má rozlohu 6,48 km². Najvyšší bod je položený 167 m n. m. a najnižší bod 76 m n. m.

Obyvateľstvo

Počet obyvateľov obce je 342 (2011).
Nasledujúci graf zobrazuje vývoj počtu obyvateľov v obci.
Zdroje: INSEE